armvectores/hy_wikipedia_2023 huggingface dataset:
Նամակ գրող տիկինը

«Նամակ գրող տիկինը», կամ «Տիկինը գրում է», Յան Վերմեերի կտավը` ստեղծված մոտավորապես 1665 թվականին։ Գտնվում է Վաշինգտոնի Արվեստի ազգային պատկերասրահի հավաքածուում։


== Նկարագրություն ==
Նկարում պատկերված է կին, որը հագել է սպիտակ կզաքիսի մորթով զարդարված դեղին ժակետ։ Հավանաբար նամակը գրելիս նրան ընդհատել են, և նա զգուշորեն շրջել է գլուխը, որ տեսնի, թե ինչ է կատարվում։ Ինչպես իր շատ գործերում, Վերմեերը բացատրություն չի տալիս այդ հայացքի պատճառի վերաբերյալ, ինչն առիթ է դարձել մի շարք քննադատական արձագանքների, որոնք պնդում էին, որ նկարչի ստեղծագործություններում չի բավականացնում հոգեբանական խորությունը, սակայն այս հատկանիշն էլ համարվում է նրա կերպարների կարևոր բաղադրիչը։ Ինչպես Վերմեերի բազմաթիվ այլ աշխատանքներում` հերոսուհին կրում է մարգարտե մանյակ և ականջօղեր։ Նկարում պատկերված մի շարք առարկաներ` զարդեր, կանացի ժակետ և կտոր սեղանի վրա, հանդիպում են նաև Վերմեերի այլ աշխատանքներում։ Նկարչի մահվանից հետո կազմված գույքերի ցանկում հիշատակվում է նաև մորթյա հարդարանքով դեղին ժակետը։ Սա թույլ է տալիս արվեստաբաններին ենթադրելու, որ այդ իրերը պատկանել են նկարչին կամ նրա ընտանիքի անդամներին, կամ նույնիսկ նրա նկարների հերոսները հանդիսացել են իր հարազատները։ Հաճախ ենթադրվում էր, որ Վերմեերը ձգտել է իր բնորդներին և բնորդուհիներին թողնել այն, ինչը չէր կարող տալ կնոջը և ընտանիքի անդամներին` հանգստություն և  բարեկեցություն։
Նկարի ներքևի մասում, ինչպես Վերմեերի շատ նկարներում, առկա է հեղինակի ինքնագիրը, սակայն ամսաթիվ նշված չէ։ Այնուամենայնիվ, գեղանկարի ոճն ու տեխնիկան, ինչպես նաև հերոսուհու հագուստն ու սանրվածքը, որոնք հանդիպում են նաև մյուս աշխատանքներում, թույլ են տալիս աշխատանքը վերագրել նկարչի հասուն շրջանի` 1660-ական թվականների կեսերի ստեղծագործությունների շարքին։
1962 թվականին «Նամակ գրող տիկինը» նվիրաբերվել է Արվեստի ազգային պատկերասրահին։ Նկարը մեկ տարով տեղափոխվել է Փասադենա (Կալիֆորնիայի նահանգ), որտեղ ցուցադրվել է  2008 թվականի նոյեմբերի 7-ից մինչև 2009 թվականի փետրվարի 9-ը։
Բլյու Բելիետի հեղինակած «Վերմեերի հետապնդումը» մանկական գրքում Չիկագո տեղափոխելու ճանապարհին նկարը գողանում են Արվեստի ազգային պատկերասրահից, ինչի շուրջն էլ կառուցված է հիմնական սյուժեն։


== Ծանոթագրություններ ==
Գրոս Վոնսդորֆի դղյակ

Գրոս Վոնսդորֆի դղյակ (գերմ.՝ Burg Groß Wohnsdorf), 13-րդ դարի տևտոնական օրդենի դղյակ, որը գտնվում է համանուն բնակավայրում (այժմ՝  Կալինինգրադի մարզի Կուրորտնոե ավան)։ 1830 թվականի հրդեհից հետո ավերվել է և չի վերականգնվել։ Պահպանվել են 1356 թվականին կառուցված աշտարակի ավերակները։


== Պատմություն ==
Գրոս Վոնսդորֆի  փայտե և հողե դղյակը կառուցվել է Տևտոնական միաբանության կողմից 13-րդ դարում, նվաճված հին պրուսական Կապոստետե (գերմ.՝ Capostete) ամրոցի տեղում։
1319 թվականին դղյակն ավերվեց լիտվական զորքերի կողմից։ Մեկ տարի անց դղյակը վերականգնվեց նախկին տեսքով, սակայն նորից նվաճվեց և հրդեհվեց լիտվացիների կողմից 1347 թվականին, որից հետո էլ որոշվեց այն վերակառուցել քարից։ 1348 թվականին Գրոս Վոնսդորֆը դարձավ կամմերմատի կենտրոնը, Ինստերբուրգի կոմտուրի ենթակայությամբ։ Քարե դղյակի շինարարությունը սկսվեց 1356 թվականին  և ավարտվեց 1372 թվականին։ 1391 թվականին Գրոս Վոնսդորֆը կրկին վերակառուցվեց։     

1450 թվականին դղյակ այցելեց Տևտոնական միաբանության մագիստր Լյուդվիգ ֆոն Էրլիխսհաուզենը։
Շուտով Տասներեքամյա պատերազմի ավարտից հետո 1468 թվականին միջոցների բացակայության պատճառով միաբանությունը դղյակը հանձնեց  Հանս ֆոն Վոյրին։  1525 թվականին  դուքս  Ալբրեխտը հայտարարեց Տևտոնական միաբանության աշխարականացման մասին և դղյակը հանձնեց Էդելման Գրեյնո ֆոն Դյոբերիտցին։ 1552 թվականին դղյակն անցավ Անդրեաս ֆոն Ֆլանսին։ 1590 թվականին իրականացվեց կապիտալ վերակառուցում։
1688 կամ 1702 թվականին ամրոցը համարվում էր Ֆոն Շրյոտտեր ընտանիքի կալվածքի մի մասը։
Այստեղ իր մանկությունն է անցկացրել Պրուսիայի գավառի ապագա նախարար և պետական խորհրդի անդամ Ֆրիդրիխ Լեոպոլդ ֆոն Շրյոտտերը։ Դղյակ հաճախակի էր այցելում ընտանիքի բարեկամ Իմանուիլ Կանտը։
1790 թվականին դղյակում մեծ հրդեհ է բռնկվում, որից հետո ճարտարապետ Ֆրիդրիխ Ժիլլին վերակառուցում է այն, վերականգնվում է նաև աշտարակը։ 1830 թվականին դղյակում ավելի խոշոր չափերի հրդեհ է բռնկվում, որից այն ամբողջությամբ ավերվում է բացի աշտարակից։ 


== Ներկայիս վիճակ ==
Կալինինգրադի մարզի կառավարության 2007 թվականի մարտի 23-ի № 132 որոշմամբ դղյակի ավերակներին շնորհվում է տարածքային նշանակության մշակութային ժառանգության օբյեկտի կարգավիճակ։


== Ծանոթագրություններ ==
Պուտիլովկա (գյուղ, Կիվերցիի շրջան)

Անվան այլ կիրառումների համար տե՛ս՝ ՊուտիլովկաՊուտիլովկա (ուկրաիներեն՝ Путилівка), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1889 թվականին։
2001 թվականի տվյալներով Պուտիլովկա գյուղում բնակվում էր 100 մարդ։ Բնակավայրը զբաղեցնում է 0,27 կմ² տարածք։ Բնակչության խտությունը կազմում էր 370,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գուրգեն Մուսինյանց

Գուրգեն Մկրտչի Մուսինյանց (մայիսի 28, 1895(1895-05-28), Երևան, Կովկասի փոխարքայություն, Ռուսական կայսրություն - մայիսի 2, 1967(1967-05-02), Մոսկվա, ԽՍՀՄ), աերոդինամիկայի բնագավառի հայ խորհրդային գիտնական։ Տեխնիկական գիտությունների դոկտոր (1940), պրոֆեսոր (1938), ՌԽՖՍՀ գիտությունների և տեխնոլոգիաների վաստակավոր գործիչ (1946)։


== Կենսագրություն ==
Գուրգեն Մուսինյանցը ծնվել է 1895 թվականին Երևանում, Մկրտիչ Մուսինյանցի ընտանիքում։
Ավարտել է Մոսկվայի բարձրագույն տեխնիկական ուսումնարանը (1918)։ 1918 թվականից աշխատել է աերոհիդրոդինամիկայի կենտրոնական ինստիտուտում, դասավանդել ռազմաօդային ակադեմիայում։ Մուսինյանցը կատարելագործել և ստեղծել է չափիչ ու աերոդինամիկ սարքեր, ստեղծել աշխարհում լավագույն աերոդինամիկ կշեռքը (1940)՝ Ա․ Ն․ Տուպոլևի աերոդինամիկ խողովակի համար։ Ն․ Ե․ Ժուկովսկու ղեկավարությամբ կատարել է ուղղաթիռի պտուտակի հաշվարկը։ Մասնակցել է հաշվարկման փորձարկման բյուրոյի (այդ տարիներին ԽՍՀՄ-ում միակը), Մոսկվայի (այնուհետև մյուս քաղաքների) մետրոպոլիտենի օդափոխիչների ստեղծմանը։


== Մահ ==
Մահացել է 1967 թվականին Մոսկվայում։ Թաղված է Մոսկվայի Դոնսկոե գերեզմանատանը։


== Պարգևներ ==
ԽՍՀՄ պետական մրցանակի դափնեկիր (1946)
Լենինի շքանշան (2)
Հայրենական պատերազմի I աստիճանի շքանշան
Կարմիր աստղի շքանշան
Աշխատանքային կարմիր դրոշի շքանշան


== Երկեր ==
Конспект лекций по курсу «Аэродинамический расчет самолета». М. 1933.


== Ծանոթագրություններ ==
The Weirdness

The Weirdness, ամերիկյան The Stooges ռոք խմբի չորրորդ ստուդիական ալբոմը, որը թողարկվել է 2007 թվականի մարտի 6-ին։ Սա խմբի առաջին ալբոմն է, որը բաղկացած է նոր նյութից՝ Raw Power (1973) ժամանակներից, և վերջին ալբոմը՝ Ռոն Էշթոնի հետ, որը մահացել է 2009 թվականի սկզբին։


== Երգերի ցանկ ==
Բոլոր երգերը գրված են Իգի Փոփի, Ռոն Էշթոնի և Սքոթ Էշթոնի կողմից։ 

«Trollin’» — 3:05
«You Can’t Have Friends» — 2:22
«ATM» — 3:15
«My Idea of Fun» — 3:17
«The Weirdness» — 3:45
«Free & Freaky» — 2:39
«Greedy Awful People» — 2:07
«She Took My Money» — 3:48
«The End of Christianity» — 4:19
«Mexican Guy» — 3:29
«Passing Cloud» — 4:04
«I’m Fried» — 3:44


== Ձայնագրման մասնակիցներ ==


=== The Stooges ===
Իգի Փոփ՝ վոկալ
Ռոն Էշթոն՝ կիթառ
Սքոթ Էշթոն՝ հարվածային գործիքներ
Մայք Ուոտ՝ բաս կիթառ


=== Հրավիրված երաժիշտներ ===
Սթիվ Մաքեյ՝ սաքսաֆոն
Բրենդան Բենսոն՝ բեք վոկալ («Free & Freaky»)


== Ծանոթագրություններ ==
Օշուտ (լեռ)

Օշուտ, Աշուտ, լեռ Թուրքիայում, Սասունում, Խութի լեռներում, Անդոկ լեռից արևելք, Օշուտ գյուղի մոտ։ Սացառոո լ է, որի վրա գտնփսմ եր Սուրբ Աղբերիկ վանքը։


== Ծանոթագրություններ ==
Պոդգորնոե (գյուղ, Իրշավայի շրջան)

Անվան այլ կիրառումների համար տե՛ս՝ ՊոդգորնոեՊոդգորնոե (ուկրաիներեն՝ Підгірне), գյուղ Ուկրաինայի Անդրկարպատյան մարզի Իրշավայի շրջանում։
2001 թվականի տվյալներով Պոդգորնոե գյուղում բնակվում էր 1 057 մարդ։ Բնակավայրը զբաղեցնում է 1259 կմ² տարածք։ Բնակչության խտությունը կազմում էր 0,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարմիր ցին

Կարմիր ցին (լատ.՝ Milvus milvus), ճուռակների ընտանիքի թռչուն, որը գրանցված է Հայաստանի Հանրապետության Կարմիր գրքում։ Պատահական չվահյուր է։


== Արտաքին կառուցվածք ==
Մարմնի երկարությունը 60-66 սմ է, թևերի բացվածքը՝ 175-195 սմ, կենդանի զանգվածը՝ 900-1400 գ։ Ճարպիկ է, բարեկազմ թևերով, պոչը՝ մկրատաձև խորը կտրվածքով։ Գլուխը սպիտակավուն է, մարմինը և պոչը՝ շիկակարմրավուն։ Թռչելիս ակնառու են թևավերևի բաց գույնի լայն շերտը և թևատակի առաջնային փետուրների խոշոր սպիտակ հատվածը։ Երիտասարդն ավելի մուգ է՝ ավելի ցայտուն խայտերով ու զոլերով։ Պոչի կտրվածքը խորը չէ, վերևից ավելի բաց գույնի է։


== Կենսակերպ ==
Թռիչքն աշխույժ է, պոչը՝ մշտապես ոլորածածան։ Սահասավառնում է ուղիղ պարզած թևերով։ Բնակվում է լեռնատափաստաններում, գետահովիտներում։ Սնվում է միջատներով, այլ մանր կենդանիներով, լեշերով, մկնակերպ կրծողներով։ Որպես չվահյուր՝ ՀՀ-ում նկատվել է Երևանի շրջակայքում, Ապարանի ջրամբարի հարակից տարածքներում, Շիրակի մարգում (Մարալիկ գյուղի ծայրամասում)։ Աշնանային չուն նկատվում է հոկտեմբերի առաջին կեսին։


== Տարածվածություն ==
Տարածված է Արևմտյան Եվրոպայում, Թուրքիայում, Իրանում, Հյուսիսային Աֆրիկայում, Ռուսաստանում, Բելառուսում, Ուկրաինայում, Մոլդովայում և Կովկասում (բացի Վրաստանից)։
Հայաստանի սահմաններում բնադրման դեպքեր հավաստիորեն հայտնաբերված չեն։ Հավանաբար, բնադրում է Հայաստանի հյուսիսարևելյան մասում` Ղարաբաղի բարձրավանդակի մնացորդային անտառներում։ 1949 թվականի մայիսի 11-ին՝ չուի ժամանակ, Երևանի շրջակայքում բռնվել է մեկ առանձնյակ։


== Պահպանություն ==
Հայաստանում համարվում է անհետացող տեսակ։ Գրանցված էր նախկին ԽՍՀՄ Կարմիր գրքում։ Ընդգրկված է ԲՊՄՄ Կարմիր ցուցակում և գնահատվում է որպես վտանգված տեսակ։
Տեսակը մշտապես եղել է հազվագյուտ։
Գրանցված է CITES-ի Հավելված 2-ում։


== Պատկերասրահ ==

		
		
		
		
		


== Ծանոթագրություններ ==
Նիկոլաևի շրջան (այլ կիրառումներ)

Նիկոլաևի շրջան, կարող է վերաբերել՝

Նիկոլաևի շրջան - շրջան Ուկրաինայի Լվովի մարզում
Նիկոլաևի շրջան - շրջան Ուկրաինայի Նիկոլաևի մարզում
Զերնովոյ (Զերնոգրադի շրջան)

Զերնովոյ (ռուս.՝ Зерновой), ավան Ռուսաստանի Դաշնության Ռոստովի մարզի Զերնոգրադի շրջանում։ Մտնում է Զերնոգրադսկի քաղաքային համայնքի կազմի մեջ։
Հովհան Խոստովանող

Հովհան Խոստովանող (4-րդ դար - 5-րդ դար), հայ հոգևորական, Մեսրոպ Մաշտոցի աշակերտը, ՀԱԵ հայրապետարանի տեղակալ և վերակացու (440)։


== Կենսագրություն ==
Սահակ Պարթևի (439) և Մեսրոպ Մաշտոցի (440) մահից հետո ընտրվել է հայրապետարանի տեղակալ և վերակացու՝ ենթարկվելով իր ընկեր, նորընտիր կաթողիկոս Հովսեփ Ա Հողոցմեցուն։


== Անձի ստուգություն ==
Հրաչյա Աճառյանը համարում է անստույգ անձ, ու որ Հովհան Խոստովանողը դա նույն Հովհան Եկեղեցացին է, որի մասին գրել է նաև իր «Ս․ Մեսրոբի աղբյուրներ» աշխատության մեջ։ Որոշ մասնագետները համակարծիք են այս տեսակետին, որոշներն էլ ենթադրում են, որ Հովհան Մանդակունին է, իսկ մնացածը կարծում են, որ անկախ անձ է


== Ծանոթագրություններ ==
Մեծ Բրիտանիայի տնային առաջնություն 1936/1937

1936/1937 մրցաշրջանի Մեծ Բրիտանիայի տնային առաջնությունը քառասունիններորդն էր։ Հաղթող դարձավ  Ուելսի հավաքականը, որի համար այս հաղթանակը 7-րդ և վերջին միանձնյա հաղթանակն էր։ Բոլոր հետագա հաղթանակները թիմը կիսել է այլ բրիտանական հավաքականներից որևէ մեկի հետ։
Ուելսցիները մեկնարկեցին անգլիացիների նկատմամբ տարած հաղթանակով, որին հաջորդեց նույն 2։1 հաշվով շոտլանդացիների նկատմամբ տարած հաղթանակը։ Մրցաշարում հաղթելու համար իռլանդացիների հետ խաղում ուելսցիներին բավարարում էր ոչ-ոքին, սակայն նրանք, հաղթելով 4։1 հաշվով, ցուցադրեցին 100 տոկոսանոց արդյունք։ Ուելսցիներից կրած պարտությունից հետո, շոտլանդացիները կարողացան տանել երկու հաղթանակ, ինչը նրանց դուրս բերեց երկրորդ հորիզոնական։ Անգլիացիները կարողացան միավորներ վաստակել միայն իռլանդացիների հետ խաղում՝ հաղթելով 3։1 հաշվով։


== Մրցաշարային աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 

Հաղթանակի համար շնորհվում էր 2 միավոր, ոչ-ոքիի համար՝ 1։


== Արդյունքներ ==


== Հաղթող ==


== Ռմբարկուներ ==
Ֆրանվիլե

Ֆրանվիլե (ֆր.՝  Franvillers), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 502 մարդ, բնակչության խտությունը` 105.24 մարդ/կմ²: Բնակավայրը զբաղեցնում է 4.77 կմ² տարածք:


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 17 կմ հյուսիս-արևելք:


== Բնակչություն ==


== Տնտեսություն ==
2010 թվականին ուներ 350 աշխատունակ (15-64 տարեկան)  բնակիչ, որոնցից ակտիվ էին 267-ը, իսկ ոչ ակտիվները` 83: Ակտիվության ցուցանիշը կազմում է 76,3 %: 267 աշխատունակ մարդկանցից աշխատել է 247 անձ (135 տղամարդ և 112 կին): Գործազուրկ են եղել 20 անձ (7 տղամարդ և 13 կին): 83 անաշխատունակներից 28-ը եղել են աշակերտներ կամ ուսանողներ, 32-ը` թոշակառուներ, իսկ 23-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վաալիմեե

Վաալիմեե (էստ․՝ Vaalimäe), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վենա (կոմունա)

Վենա (ֆր.՝ Venas), համայնք Ֆրանսիայում՝ Օվերն երկրամասի Ալյեի գավառում։ Մտնում է Էրիսոն կանտոնի կազմի մեջ։ Համայնքի շրջանը Մոնլյուսոնն է։
Համայնքի INSEE կոդը՝ 03303։


== Բնակչություն ==
Համայնքի բնակչությունը 2008 թվականին կազմում էր 233 մարդ։


== Տնտեսություն ==
2007 թվականի տվյալներով 140 աշխատունակ տարիքի մարդկանցից (15-64 տարեկան) 105-ը տնտեսապես ակտիվ էին, 35-ը անգործունակ (ակտիվության ցուցանիշը 75,0 %, 1999 թվականին եղել է՝ 72,7 %)։ 105 աշխատունակ բնակիչներից 97-ը աշխատում էին (57 տղամարդ և 40 կին), անաշխատանք էին 8-ը (2 տղամարդ և 6 կին)։ 35 անգործունակ մարդկանցից 9-ը աշակերտներ կամ ուսանողներ են, 18-ը թոշակառու, 8-ը անաշխատունակ էին այլ պատճառներով։


== Տեսարժան վայրեր ==
Սեն Պոլ եկեղեցի (XII—XIII դարեր)
Վենա դղյակ (XV դար)


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Վենա» (ֆրանսերեն)։ Արխիվացված օրիգինալից 2012-09-30-ին։ Վերցված է 2012-7-25 
«Վենա» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Բոինգ 787

Բոինգ 787 Dreamliner՝ երկշարժիչ ռեակտիվ լայնիրան ուղևորային օդանավ է, մի շարք արտասահմանյան ընկերությունների հետ միասին ստեղծել է ամերիկյան Boeing ընկերությունը։

Առաջին նմուշը ցուցադրվել է Վաշինգտոն նահանգի Էվերեթ քաղաքի գործարանում 2007 թ. հուլիսի 8-ին։
Առաջին անգամ օդ է բարձրացել 2009 թ. դեկտեմբերի 15-ին
Առաջին կոմերցիոն չվերթն իրականացրել է 2011 թ. հոկտեմբերի 26-ին։


== Հատկանիշները ==
Կախված տարբերակից ուղևորների առավելագույն քանակը 250-ից 330 է։ Մինչև 2005 թ. հունվարի 28-ը մշակվել է 7E7 անունով։


== Ստեղծման պատմությունը ==


=== Boeing Sonic Cruiser ===
1990-ականների վերջում պարզ դարձավ, որ Boeing 767-ն զգալիորեն հնացել է և չի կարողանում մրցակցել Airbus-ի նորաստեղծ այնպիսի նմուշի հետ, ինչպիսին է Airbus A330-ը։ 2001 թ. Boeing-ը հայտարարեց նոր Boeing Sonic Cruiser նախագիծ մշակելու մասին։ Ասվում էր, որ նոր օդանավը թռչելու է ձայնինի մոտ արագությամբ, ընդ որում, ծախսելով (հաշվի առնելով թռիչքի ժամանակի նվազումը) 767-ից կամ А330-ից ոչ ավել վառելիք։ Սակայն, Սեպտեմբերի 11-ի ահաբեկչական հարձակումների և նավթի գների բարձրացման պատճառով պարզ դարձավ, որ ավիաընկերություններն ավելի շատ հետաքրքրված են վառելիքի խնայողությամբ, քան արագությամբ, ինչպես նաև թանկարժեքության և տեխնոլոգիական բարդության պատճառով Sonic Cruiser նախագիծը կասեցվեց։


== Տարբերակները ==
Ներկա պահին Boeing-ն առաջարկում է օդանավի չորս տարբերակ`

787-3` 296 տարբերակ է, 6500 թռիչքային հեռավորությամբ։ Այս տարբերակը պետք է փոխարիներ Boeing 767-ին և Airbus A300-ին Ճապոնիայի ներսի չվերթներում։ Տարբերակը չի թողարկվում։
787-8` հիմնային տարբերակն է, ստեղծվել է Boeing 767-300ER-ին փոխարինելու համար։ Տեղավորում է մինչև 250 ուղևոր, հեռահարությունը 15 700 կմ է, գինը՝ $ 157—167 մլն.։
787-9` երկարացված տարբերակ է, մինչև 290 ուղևոր տարողությամբ, նախատեսված է Boeing 767-400ER-ին, Էյրբասներ А330-300-ին և А340-200-ին, McDonnell Douglas MD-11-ին և Lockheed L-1011-ին փոխարինելու համար։ Գինը` $ 189—200 մլն.։
787-10` նույնպես երկարացված տարբերակ է, տեղավորում է 300-330 ուղևոր։ Նախագծային հեռահարությունը 13 հազար կմ է։


== Տեխնիկական բնութագրերը ==


== Ծանոթագրություններ ==
Մոսկվայի մանկավարժական ինստիտուտ

Մոսկվայի պետական մանկավարժական համալսարան (ռուս.՝ Московский педагогический государственный университет), նախկինում՝ Վլադիմիր Իլյիչ Լենինի անվան, մանկավարժական կրթության խոշորագույն կենտրոններից մեկը ՌԴ-ում։


== Պատմություն ==
1918 թվականին Մոսկվայի բարձրագույն իգական դասընթացները (հիմնվել են 1872 թվականին) վերակառուցվել են Մոսկվայի 2-րդ պետական համալսարանի, որի մանկավարժության ֆակուլտետի հիման վրա 1930 թվականին ստեղծվել է Մոսկվայի մանկավարժական ինստիտուտ։ 1937-1960 թվականներին Մոսկվայի մանկավարժական ինստիտուտին են միացվել Կ․ Լիբկնեխտի անվան ինդուստրիալ-մանկավարժական, արատաբանության, Վ․ Պոտյոմկինի անվան քաղաքային մանկավարժական ինստիտուտները։ 1941 թվականին կոչվել է Վլադիմիր Իլյիչ Լենինի անվամբ։ Ինստիտուտի կազմում կան ֆիզիկայի, քիմիայի, մաթեմատիկայի, կենսաբանա-քիմիական, աշխարհագրա-կենսաբանական, պատմության, ռուսաց լեզվի և գրականության, անգլերեն լեզվի, գերմաներեն, ֆրանսերեն և իսպաներեն լեզուների, գեղարվեստա-գծանկարչության, երաժշտա-մանկավարժական, նախադպրոցական, մանկավարժության, արատաբանության, մանկավարժական ինստիտուտներում դասավանդողների որակավորման բարձրացման, հասարակական մասնագիտությունների ֆակուլտետներ, երեկոյան բաժանմունք, օտար լեզուներ դասավանդողների բարձրագույն մանկավարժական և արատաբանների դասընթացներ, ասպիրանտուրա, 80 ամբիոն, 7 պրոբլեմային լաբորատորիա, գրադարան (ավելի քան 1,2 միլիոն գիրք)։ Հրատարակում է «Գիտական տեղեկագրեր» (1934)։ Պարգևատրվել է Աշխատանքաժյին կարմիր դրոշի (1967) և Լենինի (1972) շքանշաններով։
Ֆանյանո Ալտո

Ֆանյանո Ալտո (իտալերեն՝ Fagnano Alto), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 446 մարդ (2005 թվականի տվյալներով)։ Խտությունը՝ 18 մարդ/կմ²։ Տարածքը՝ 24 կմ²։ Փոստային ինդեքս 67020։ Հեռախոսային կոդ՝ 0862։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0862 86145


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ավիա

Ավիա  (իսպ.՝ Aviá), մունիցիպալիտետ և քաղաք Իսպանիայում։ Մտնում է Բարսելոնա պրոնվիցիայի մեջ՝ Կատալոնիա համայնքում։ Մունիցիպալիտետը գտնվում է Բերգադա շրջանում։ Բնակչությունը կազմում է 2223 մարդ 2010 թվականի մարդահամարի տվյալների համաձայն, իսկ տարածքը կազմում է 27,24 կմ²։
Քաղաքի հովանավոր սուրբն է Սանտ Մարտին։


== Ծանոթագրություններ ==


== Արտաքին հղումներ ==
կայք(չաշխատող հղում)
Página web del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Էլիս Պարկ

Էլիս Պարկ (անգլ.՝  Ellis Park), մարզադաշտ Հարավաֆրիկյան Հանրապետությունում։ Տեղավորում է 59611 հանդիսականի։ Մարզադաշտում անցկացվում են ռեգբիի և ֆուտբոլային հանդիոպւմներ։


== Պատմություն ==
Մարզադաշտի անվան հետ կապ ունի Ջոն Էլիսը։


== ՖԻՖԱ Աշխարհի առաջնություն 2010 ==
Մարազադաշտում անցկացվել է 2010 թվականի Աշխարհի առաջնության հանդիպումներից մի քանիսը։ Մարզադաշտում անցկացվել 5 խմբային փուլերի հանդիպումներ, մեկ հանդիպում 1/8 եզրափակչում և մեկ հանդիպում 1/4 եզրափակչում։


== Ծանոթագրություններ ==


== Արտաքին հղումներ ==
Պաշտոնական կայքը
The Right Stuff

The Right Stuff, ամերիկացի երգչուհի Վանեսա Ուիլյամսի ալբոմը, որը թողարկվել է 1988 թվականին։ Ալբոմը վարկանշային աղյուսակում զբաղեցրել է առաջատար տեղեր «The Right Stuff», «He’s Got The Look», «Dreamin'» և «Darlin' I.» սինգլներով։ Վանեսան ձեռք է բերել մեծ ճանաչում և ստացել Գրեմմի մրցանակ։


== Ալբոմ ==
Սկավառակը ամերիկական Billboard 200 վարկանշային սանդղակում զբաղեցրել է 38-րդ հորիզոնականը։
Ալբոմը ԱՄՆ-ում հասել է վաճառքի առավելագույն մակարդակի։


== Ստեղծագործությունների ցանկ ==
«The Right Stuff» (Kipper Jones, Rex Salas) 4։18
«Be a Man» (Jones, Larry Robinson, Patrice Rushen) 4։57
«Dreamin'» (Lisa Montegomery, Geneva Paschal) 5։25
«If You Really Love Him» (Chuckii Booker, Salas) 5։24
«(He’s Got) The Look» (Wesley Thomas Jr., Adil Bayyan, Amir-Salaam Bayyan) 4։11
«I’ll Be the One» (Johnny Elkins, Mike Greene) 4։05
«Security» (Jones, Salas) 4։38
«Darlin' I» (Kenny Harris, Salas) 4։07
«Am I Too Much?» (David Paul Bryant, Darryl Ross) 4։08
«Can This Be Real?» (Dan Serafini) 5։15
«Whatever Happens» (Larry Carlton, Bill Withers) 3։26


== Ծանոթագրություններ ==
Գյուղի տակ

Գյուղի տակ, ձմեռանոց Թումանյանի շրջանում։ 1926 թվականին ուներ 7 բնակիչ։ Հետագայում լքվել է։


== Ծանոթագրություններ ==
Անտոնին Սովա

Անտոնին Սովա (չեխ․՝ Antonín Sova, փետրվարի 26, 1864(1864-02-26)[…], Պացով - օգոստոսի 16, 1928(1928-08-16)[…], Պացով), չեխ գրող, բանաստեղծ։


== Կենսագրություն ==
Անտոնին Սովան ծնվել է Հարավային Չեխիայում, ուսուցչի ընտանիքում։ Երկու տարեկան հասակից մեծացել է Լուկավեցում, որտեղ ծանոթացել է Յարոսլավ Վրխլիցկու քույրերի հետ։ Սովորել է Տաբորի Պելհրիմովի քերականական դպրոցում, 1881-1885 թվականներին՝ Պիսեկում։ Պիսեկում ծանոթացել է Ադոլֆ Հեյդուկի հետ, ով օգնել է նրան տպագրելու իր առաջին բանաստեղծությունները գրական ամսագրերում (գրական անունը՝ Իլյա Գեորգով , Լումիրի համար՝ Վալբուրգա Տուրկովա)։ Դպրոցական տարիներին արժանացել է վատ վարքի, քանի որ անտեսելով արգելքը՝ այգում կրել է չեխական եռագույն փողկապ։
Իրավագիտություն ուսանել է Պրահայում, սակայն ֆինանսի պատճառով չի ավարտել ուսումը։ Յարոսլավ Վրխլիցկու աջակցությամբ աշխատանք է գտել Օտո գիտական հանրագիտարանի խմբագրական բաժնում, այնուհետև աշխատել է Պրահայի քաղաքային բժշկական բաժնում, մինչև թոշակի անցնելն եղել է Պրահայի քաղաքային գրադարանի տնօրենը։ Ամուսնացել է իրենից 20 տարով երիտասարդ Մարի Կովարիկոցի հետ, 1901 թվականին ծնվել է որդին՝ Յանը։ Տարիներ անց զույգը բաժանվել է։ Չեխոսլովակիայի սահմանադրության ընդունումից հետո ապրել է Պրահայում, նրան հաճախ այցելել են երիտասարդ գրողներ։ 1924 թվականին տեղափոխվել է Պացով, որտեղ էլ մահացել է 1928 թվականին։ Թաղման արարողությունը տեղի է ունեցել Պրահայում, մասունքները թաղված են Պացովում։


== Ստեղծագործություններ ==
Սովան գրել է լիրիկական բանաստեղծություններ։ Ստեղծագործությունները հագեցած են հայրենասիրությամբ։ Դրանցում բացահայտվում է հավատը լուսավոր ապագայի նկատմամբ։ Սովայի նշանակալի ստեղծագործություններն ընդգրկվել են «Իմ երկրից» (1892), «Կարեկցանք և բողոք» (1894), «Ընկճված հոգի» (1896), «Անվեհեր ճակատագրեր» (1906) և «Երգեր հայրենիքիս» (1918) ժողովածուների մեջ։


=== Պոեզիա ===
Realistické sloky (1890)
Lyrika lásky a života
Květy intimních nálad (1891)
Z mého kraje (1893)
Soucit i vzdor (1894)
Zlomená duše (1896)
impresionismus
Vybouřené smutky (1897)
Údolí nového království (1900)
Ještě jednou se vrátíme (1900)
Dobrodružství odvahy
Zápasy a osudy
Zpěvy domova (1918)
Drsná láska (1927)
Krvácející bratrství (1920)
Básníkovo jaro (1921)
Jasná vidění (1922)
Básně nesobeckého srdce (1922)
Naděje a bolesti (1924)
Krvácející bratrství
Vrchol lásky


=== Արձակ ===
Ivův román
Pankrác Budecius, kantor
Výpravy chudých (1903)
O milování, lásce a zradě (1909)
Tóma Bojar (1910)


== Ծանոթագրություններ ==


== Արտաքին հղումներ ==
Անտոնին Սովա, կենսագրական, ստեղծագործություններ(չաշխատող հղում)
Սաֆրա

Սաֆրա (իսպ.՝ Zafra), քաղաք և մունիցիպալիտետ Իսպանիայում, մտնում է Բադախոս նահանգի մեջ, ինչպես նաև Էստրեմադուրա մեջ։ Մունիցիպալիտետը գտնվում է Սաֆրա Ռիո Բադիոն շրջանում։ Տարածքը 63 կմ² է։ Բնակչությունը 16433 մարդ (2010 թվականի տվյալներով)։ Քաղաքը պրովինցիայի վարչական շրջանից հեռու է 75 կմ։


== Ժողովրդագրություն ==


== Պատկերասրահ ==

		
		
		


== Արտաքին հղումներ ==
Պաշտոնական էջ
Սասնա Ծռեր կամավորական ջոկատ

Անվան այլ կիրառումների համար տե՛ս՝ Սասնա ծռեր (այլ կիրառումներ)«Սասնա Ծռեր» կամավորական ջոկատ։ Կազմավորվել է 1991 թվականին՝ առանձնանալով «Սասունցի Դավիթ» կամավորական ջոկատից։ 1990-1994 թվականներին ջոկատը կամ առանձին ազատամարտիկներ մասնակցել են Հայաստանի Արարատի (Երասխ), Նոյեմբերյանի (Ոսկեպար), Ճամբարակի, Իջևանի (Կիրանց) և Արցախի Հանրապետության Մարտակերտի (Կիչան, Սրխավենդ, Մարտակերտ), Ասկերանի (Խոջալու), Շուշիի, Քաշաթաղի շրջանների ինքնապաշտպանական և ազատագրական մարտերին։
Տարբեր մարտական գործողությունների ժամանակ հրամանատարներ են եղել Սամվել և Ռուբեն Գևորգյան եղբայրները։ Ջոկատից Հայաստանի Հանրապետության «Մարտական խաչ» 1-ին աստիճանի շքանշան‏‎ով պարգևատրվել է Սամվել Գևորգյանը։
Սերմերսոոք

Սերմերսոոք (գրենլանդ․՝ Kommuneqarfik Sermersooq), 2009 թվականից Գրենլանդիայի 4 կոմունաներից մեկը։
Բնակչությունը՝ 21 813 մարդ (2012), ովքեր ապրում են 635,6 հազար կմ² տարածքում։ Սա Գրենլանդիայի առավել բնակեցված կոմունան է, սակայն 17 834 մարդ բնակվում է միայն վարչական կենտրոն Նուուկում։ Սերմերսոոքը զիջում է միայն Քաասուիտսուպ կոմունային։
Սերմերսոոքը սահմանակցում է մյուս բոլոր կոմունաների հետ, ինչպես նաև չներառված Հյուսիսարևելյան Գրենլանդական ազգային պարկի տարածքի հետ։ Կոմունան զբաղեցնում է նախկին Արևմտյան Գրենլանդիայի հարավային մասը։ Հյուսիս-արևմուտքում Քաաստուիստուպ և Քեքատա կոմունաների հետ սահմանակցում է 45 ° արևմտյան երկայնությամբ։
Բնակության համար առավել հարմար է արևմտյան մասը, որտեղ տեղակայված է Նուուկը։ Արևելյան ափի ամենամեծ բնակավայրերը Տասիիլաքն (1 850 բնակիչ) ու Իտոքորտոորմիիտն են (530 մարդ), որոնք գտնվում են աշխարհի ամենամեծ ֆյորդի՝ Կանգերտիտիվակայի եզրին։ Կոմունայի կենտրոնական մասը զբաղեցնում է սառույցը։


== Վարչական բաժանում ==
Արսուկ
Իսորտոք
Իտոքորտորմիիտ (Scoresbysund)
Կանգիլինգուիտ (Grønnedal)
Կապիսիլիտ
Կուլուսուկ (Kap Dan)
Կուումիիտ
Նուուկ (Godthåb)
Պաամիուտ (Frederikshåb)
Քեքերտարսուատսիաատ (Fiskenæsset)
Սերմիլիգաաք
Տասիիլաք (Ammassalik)
Տինիտեքիլաաք


== Ծանոթագրություններ ==
(6258) Ռոդեն

(6258) Ռոդեն (անգլ.՝ Rodin), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 30-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,25993 ա. մ., առավելագույնը մոտենում է 2,0755 ա. մ. հեռավորության վրա և հեռանում 2,4444 ա. մ.։ Արեգակի շուրջ մեկ ամբողջական պտույտ է կատարում 1240,91 երկրային օրվա ընթացքում, իր ուղեծրով շարժվելով միջինում 0,290109 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6258) Ռոդեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռիդի Քրիկ աստղադիտարան

Ռիդի Քրիկ աստղադիտարան (անգլ.՝ Reedy Creek Observatory, ՄԱՄ կոդը՝ 428), տեղակայված է Ավստրալիայի Գոլդ Քոստ քաղաքի Ռիդի Քրիկ արվարձանում։
Աստղադիտարանում են կատարվել Երկրին մոտեցող աստերոիդների հետազոտությունները ավստրալիացի սիրող աստղագետ Ջոն Բրոուտոնի կողմից։ Աստղադիտարանը տեղակայված է ծովի մակերևույթից 66 մ բարձրության վրա։


== Տես նաև ==
Ջոն Բրոուտոն


== Ծանոթագրություններ ==


== Արտաքին հղումներ ==
Statewide Star Party – Reedy Creek Observatory, NCSU, 2014 ՅուԹյուբում (time 1:08 min.)
Dome of the Reedy Creek Observatory, image
Announcement of P/2005 T5(չաշխատող հղում)
Mention of the Shoemaker Grant, and Broughton's discovery of 2004 GA1
Քառասունմեկերորդը (ֆիլմ, 1956)

Քառասունմեկերորդը (ռուս.՝ Сорок первый), խորհրդային գեղարվեստական կինոնկար, որը նկարահանվել է 1956 թվականին՝ Գրիգորի Չուխրայի կողմից, Բորիս Լավրենյովի համանուն վիպակի մոտիվներով։ ԽՍՀՄ-ում ֆիլմը դիտել են 25,1 միլիոն հանդիսատեսներ։ Այն վիպակի երկրորդ էկրանավորումն էր՝ Յակով Պրոտազանովի 1927 թվականի ֆիլմից հետո։


== Սյուժեն ==
Ֆիլմի գործողություններն ընթանում են Ռուսաստանի քաղաքացիական պատերազմի տարիներին։ Միջինասիական անապատի ավազների վրայով առաջ է շարժվում ծարավից մեռնող ու հոգնած, սպիտակգվարդիականներից հալածված կարմիրբանակայինների ջոկատը, որի ղեկավարն է կոմիսար Եվսյուկովը։ Ջոկատի լավագույն հրաձիգը Մարյուտկան է, որի մարտական հաշվեկշռում կա քառասուն սպանված սպա։ Վերջին մարտի ժամանակ, երբ գրոհել էին քարավանի վրա, նրանք գերի էին վերցրել սպիտակգվարդիական պորուչիկ Վադիմ Գովորուխա-Օտրոկին, ով դիվանագիտական առաքելությամբ ծովակալ Կոլչակի կողմից ուղևորվում էր գեներալ Դենիկինի մոտ։
Կարմիրբանակայինները փորձում են վերադառնալ յուրայինների մոտ՝ միաժամանակ պայքարելով թշնամաբար տրամադրված անապատի դեմ։ Վերջապես նրանք հասնում են Արալի ծովի ափին, որտեղ Մարյուտկան, Գովորուխա-Օտրոկը և ևս մի քանի մարտիկներ մակույկով փորձում են անցնել ծովը։ Սակայն փոթորկի պատճառով բոլորը զոհվում են, իսկ Մարյուտկան, պորուչիկի հետ միասին ափ են դուրս գալիս կղզու վրա։ Նրանք ապաստան են գտնում ձկնորսական հյուղակում և ստիպված էին սպասել այնտեղ։ Այդ ընթացքում նրանք մտերմանում են միմյանց հետ և ի վերջո սիրահարվում։
Որոշ ժամանակ անց կղզուն նավ է մոտենում։ Հասկանալով, որ նավը սպիտակներինն է, Գովորուխա-Օտրոկը վազում է դեպի ափը, բայց Մարյուտկան, ում հրամայված էր պորուչիկին կենդանի չհանձնել, թիկունքից կրակում է իր սիրելիին։


== Դերասանական կազմ ==


== Նկարահանող խումբ ==


== Պարգևներ և մրցանակներ ==
1957 թվականին, Կաննի կինոփառատոնի ժամանակ, ֆիլմն արժանացել է ժյուրիի հատուկ պարգևին՝ «Օրիգինալ սցենարի, հումանիզմի և ռոմանտիզմի համար»։
1957 թվականին, Էդինբուրգի միջազգային կինոփառատոնում արժանացել է պատվավոր դիպլոմի։


== Ծանոթագրություններ ==
Պրոֆեսիոնալ (ֆիլմ, 2011)

Պրոֆեսիոնալ(անգլ.՝ Killer Elite), մարտաֆիլմ թրիլեր։ Թողարկվել է 2011 թվականին։


== Սյուժե ==
Դեննի Բրեյսը միջազգային մակարդակի նախկին մարդասպան է։ Վերջին գործը Բրայսի համար դառնում է շատ անձնական, երբ պատմությանը խառնվում է նրա կյանքի միակ սերը։


== Դերերում ==
Ջեյսոն Սթեթհեմ - Դեննի Բրայսս
Ռոբերտ դե Նիրո - Հանտեր
Կլայվ Օուեն - Սպայկ
Իվոն Ստրախովսկի - Աննա
Դոմինիկ Պյորսելլ - Դևիս
Գրանտ Բոուլեր - Ջեյմս Կրեգ
Մետիյու Նեյբլ - Պեննոկ


== Ծանոթագրություններ ==


== Արտաքին հղումներ ==
Պրոֆեսիոնալ ֆիլմը Internet Movie Database կայքում
Պիսարենկի (գյուղ, Պոլտավայի շրջան)

Պիսարենկի (ուկրաիներեն՝ Писаренки), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Պիսարենկի գյուղում բնակվում էր 72 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
The Ketchup Song (Aserejé)

«The Ketchup Song», Aserejé (արտասանություն՝ [aseɾeˈxe]), երգի անգլերեն անվանումն է, որը ձայնագրվել է իսպանական Las Ketchup խմբի կողմից 2002 թվականին։ Թողարկվել է նույն թվականի հուլիսի 29-ին, որպես նրանց առաջնաելույթային Hijas del Tomate ալբոմի գլխավոր սինգլ։ Կա երգի երեք տարբերակ՝ իսպաներեն, անգլերենի և իսպաներենի միքս և պորտուգալերեն։ Սինգլը զբաղեցրել է առաջին հորիզոնականը ՄԹ-ի չարթերում և այլ 26 երկրներում։ 2006 թվականին երգն արդեն վաճառվել է 7 մլն օրինակով, ներառվելով աշխարհում ամենաշատ վաճառված սինգլերի ցուցակի մեջ։


== Նախապատմություն ==
Las Ketchup խումբը առաջին անգամ ներկայացվել է Columbia Records լեյբլին, ապա Shaketown Music-ին, Córdoba Andalusia,-ին, որոնք խմբի դեմո ելույթը ուղարկեցին աշխարհի տարբեր ձայնագրման ստուդիաներ։ Ելույթի մեջ ներկայացված էին «Asereje» և «Kusha Las Payas» երգերը։ Columbia լեյբլի տնօրեն Ռաուլ Լոպեսը դա տեսնելով շատ գոհ էր ելույթին։ սկզբում խումբը ցանկանում էր ShakeTown Music-ի հետ պայմանագիր կնքել, բայց երգը կրկին լսելով նրանք հասկացան, որ այն կդառնա համաշխարհային հիթ և այդ իսկ պատճառով նրանք պայմանագիր կնքեցին Sony լեյբլի հետ։


== Երգի բովանդակություն ==
Երգը պատմում է աֆրո սանրվածքով մի մարդու մասին, ում անունը Դիեգո է, նա կեսգիշերին գնում է մարդաշատ գիշերային ակումբ, որտեղ դիջեյը նրա կարծիքով նվագում է «twelve-o'clock anthem» երգը, որը նա պաշտում է։ Կրկնեգրը նրան հիշեցնում է իսպաներեն լեզուն, բայց դա իրականում The Sugarhill Gang խմբի 1979 թվականին թողարկված անիմաստ «Rapper's Delight» ռեփ հիթն էր։

I said a hip, hop, the hippie to the hippie
Aserejé ja de je de jebe
the hip-hip-hop, a you don't stop
tu de jebere sebiunouva (seibiunouva)
the rock it to the bang bang boogie say up jumped the boogie
majabi (majavi) an de bugui
to the rhythm of the boogie, the beat
an de buididipí


== Ընդունում ==
Բրազիլիայում թողարկելու համար, երգը ձայնագրվեց պորտուգալերեն, որին նաև մասնակցել է բրազիլիական Rouge գյորլ բենդը։ Դա նպաստեց ալբոմի հայտնիության և վաճառքին։


== Երգացանկեր ==


== Չարթեր և վաճառք ==


== Ծանոթագրություններ ==
(2181) Ֆոգելին

(2181) Ֆոգելին (անգլ.՝ Fogelin), աստերոիդ աստերոիդների հիմնական գոտում։ Հայտնաբերվել է 1942 թվականի դեկտեմբերի 28-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,590301 ա. մ., առավելագույնը մոտենում է 2,2798 ա. մ. հեռավորության վրա և հեռանում 2,9008 ա. մ.։ Արեգակի շուրջ մեկ ամբողջական պտույտ է կատարում 1522,73 երկրային օրվա ընթացքում, իր ուղեծրով շարժվելով միջինում 0,236417 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2181) Ֆոգելին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զախարովո (գյուղ, Պավլովսկի շրջան)

Անվան այլ կիրառումների համար տե՛ս՝ ԶախարովոԶախարովո (ռուս.՝ Захарово), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերգանտինո

Բերգանտինո  (իտալերեն՝ Bergantino), քաղաք Իտալիայում։ Տեղակայված է Վենետո մարզում՝ Ռովիգո գավառում։
Բնակչությունը կազմում է 2630 մարդ (2008), բնակչության խտություն՝ 146 մարդ/կմ²։ Զբաղեցնում է 18 կմ² մակերես։ Փոստային ինդեքս՝ 45032։ Հեռախոսային կոդ՝ 0425։


== Ծանոթագրություններ ==
Լա Պուեբլա դե Ալմորադիել

Լա Պուեբլա դե Ալմորադիել (իսպ.՝ La Puebla de Almoradie)՝ մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա Լա Մանչա ինքնավար համայնքի կազմում։ Մունիցիպալիտետը գտնվում է Մանչա-Ալդա-դե-Տոլեդո շրջանում։ Տարածքը կազմում է 106 կմ2, բնակչությունը` 6122 մարդ (2010 թվականի տվյալներով)։ Պրովինցիայի վարչական կենտրոնից գտնվում է 97 կմ հեռավորության վրա։


== Ժողովրդագրություն ==


== Արտաքին հղումներ ==
պաշտոնական կայք Archived 2015-11-30 at the Wayback Machine.
Diputación de Toledo.
MAP Archived 2007-05-10 at the Wayback Machine..
Ռասպոպի

Ռասպոպի (ռուս.՝ Распопы), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լինկոլն շրջան (այլ կիրառումներ)

Լինկոլն շրջան, կարող է վերաբերել՝

Լինկոլն շրջան - ԱՄՆ Այդահո նահանգի 44 վարչական միավորներից մեկը
Լինկոլն շրջան - ԱՄՆ Արևմտյան Վիրջինիա նահանգի 55 վարչական միավորներից մեկը
Լինկոլն շրջան - ԱՄՆ Թենեսի նահանգի 95 վարչական միավորներից մեկը
Լինկոլն շրջան - ԱՄՆ Լուիզիանա նահանգի 64 վարչական միավորներից մեկը
Լինկոլն շրջան - ԱՄՆ Կանզաս նահանգի 105 վարչական միավորներից մեկը
Լինկոլն շրջան - ԱՄՆ Կենտուկի նահանգի 105 վարչական միավորներից մեկը
Լինկոլն շրջան - ԱՄՆ Կոլորադո նահանգի 64 վարչական միավորներից մեկը
Լինկոլն շրջան - ԱՄՆ Հարավային Դակոտա նահանգի 66 վարչական միավորներից մեկը
Լինկոլն շրջան - ԱՄՆ Մեն նահանգի 16 վարչական միավորներից մեկը
Լինկոլն շրջան - ԱՄՆ Մինեսոտա նահանգի 87 վարչական միավորներից մեկը
Լինկոլն շրջան - ԱՄՆ Միսսիսիպի նահանգի 82 վարչական միավորներից մեկը
Լինկոլն շրջան - ԱՄՆ Միսսուրի նահանգի 114 վարչական միավորներից մեկը
Լինկոլն շրջան - ԱՄՆ Մոնտանա նահանգի 56 վարչական միավորներից մեկը
Լինկոլն շրջան - ԱՄՆ Նեբրասկա նահանգի 93 վարչական միավորներից մեկը
Լինկոլն շրջան - ԱՄՆ Նևադա նահանգի 16 վարչական միավորներից մեկը
Լինկոլն շրջան - ԱՄՆ Ջորջիա նահանգի 159 վարչական միավորներից մեկը
Լինկոլն շրջան - ԱՄՆ Օրեգոն նահանգի 36 վարչական միավորներից մեկը
Փյունիկի պատմության և մշակույթի անշարժ հուշարձանների ցանկ (Կոտայքի մարզ)

Այս հոդվածը ներկայացնում է Կոտայքի մարզի Փյունիկ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Գաուսի ուղիղ

Ոչ զուգահեռ կողմերով քառանկյան կողմերի շարունակությունների հատման կետը ընկնում է քառանկյան անկյունագծերի միջնակետերով որոշված ուղղու վրա։ Այդ ուղիղն էլ անվանում են Գաուսի ուղիղ։
Հնարավոր է նաև Գաուսի ուղղու այլ սահմանում.


== Տես նաև ==
Մենելաոսի թեորեմ
Նյուտոնի թեորեմ


== Գրականություն ==
Элементарная геометрия. Понарин
Շաորի (գետ, թափվում է Վոյդոմա)

Շաորի (ռուս.՝ Шаори), գետ Ռուսաստանում, հոսում է Կարելական ինքնավար հանրապետությունում և Մուեզերսկի շրջանում։ Թափվում է Վոյդոմա լիճ։ Գետի երկարությունը 13 կմ է։
Մոտակա բնակավայրը՝ Մոտկո գտնվում է 8 կմ հարավ-արևելքում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Կարելիի ավազան, Ֆինլանդիայի և ՌԴ սահմանին, գետի ենթաավազանը բացակայում է։ Պատկանում է Կարելիի ավազանային շրջանին, Բալթիկ ծովի ավազան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01050000112102000010259
Հիդրոլոգիական ուսումնասիրությունների կոդը - 102001025
Ավազանի կոդը - 01.05.00.001
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սուրբ Գրիգորիսի եկեղեցի

Սուրբ Գրիգորիս, 17-րդ դարում Ամարասի հովտում կառուցված բազիլիկ եկեղեցի։ Որոշ ժամանակ ծառայել է որպես պահեստ։
Եկեղեցում պահպանվել են մասունքներ, խաչքարեր, 17-րդ դարաշրջանի կարևոր դեպքերի ու դեմքերի մասին հավաստի տեղեկություններ պարունակող արձանագրություններ։


== Պատմություն ==
Ըստ շինարարական արձանագրությունների՝ եկեղեցին կառուցվել է 1667-1676 թվականներին Հերհեր գյուղի կենտրոնում։ Կառուցվել է Պետրոս կաթողիկոսի հրամանով՝ Բարսեղ արքեպիսկոպոսի ղեկավարությամբ։ Ամարասի հովտի միջնադարյան Հին Հերհեր գյուղատեղին գտնվում է Սոս գյուղի արևելքում՝ մեկ կիլոմետր հեռավորության վրա, Լուսավորիչ սարի փեշին։
Հերհեր եկեղեցու հարավային դռան վրա պահպանված արձանագրությունում պարունակվում են 17-րդ դարում իրականացված վերանորոգումների, պարիսպների և նրա պատերի տակ կառուցված սենյակների, խցերի և ախոռների մասին մանրամասն տեղեկություններ․


== Կառուցվածք ==
Եկեղեցին ունի քառամույթ գմբեթավոր կառուցվածք, բազալիկ է։ Պատերը շարված են սրբատաշ քարերով։ Հուշարձանի երկարություն է 19,24 մետր է, լայնությունը 13,63 մետր, իսկ բարձրությունը՝ 8 մետր։ Եկեղեցին հենված է չորս սյուների վրա։ Խորանը, լուսամուտների և դռների ելուստները ներկայումս լավ պահպանված են, սակայն, եկեղեցին պահեստ դարձնելու նպատակով բեմն ամբողջությամբ քանդել են, ինչի արդյունքում ոչնչացվել են կարևոր արձանագրություններ։ 


== Ծանոթագրություններ ==
(9954) Բրախիոզավրուս

(9954) Բրախիոզավրուս (անգլ.՝ Brachiosaurus), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 8-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,759236 ա. մ., առավելագույնը մոտենում է 2,3927 ա. մ. հեռավորության վրա և հեռանում 3,1258 ա. մ.։ Արեգակի շուրջ մեկ ամբողջական պտույտ է կատարում 1674,1 երկրային օրվա ընթացքում, իր ուղեծրով շարժվելով միջինում 0,215041 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9954) Բրախիոզավրուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Եվգենյա Կանաևա

Եվգենյա Օլեգովնա Կանաևա OMF (ռուս.՝ Евгения Олеговна Канаева, ապրիլի 2, 1990(1990-04-02), Օմսկ, ՌԽՖՍՀ, ԽՍՀՄ). ռուս գեղարվեստական մարմնամարզուհի, ով ոսկե մեդալներ է նվաճել երկու օլիմպիադաներում, աչքի ընկել կատարումների բարդությամբ ու նրբագեղությամբ։ Աշխարհում միակ գեղարվեստական մարմնամարզուհին է, ով երկու օլիմպիադաներում անընդմեջ հաղթողի տիտղոսը նվաճել է թե՛ ընդհանուր հաշվարկով և թե՛ անխտիր բոլոր վեց մրցաձևերում։ Ընդ որում՝ 2008 թվականի ամառային օլիմպիական խաղերում երկրորդ տեղը գրաված իր մրցակցին՝ Իննա Ժուկովային ընդհանուր հաշվարկում գերազանցել է 3,75 միավորով, իսկ 2012 թվականի օլիմպիադայում կրկնելով այդ նվաճումը՝ դարձել է նաև օլիմպիական ոսկի նվաճած ամենաբարձր տարիք ունեցող գեղարվեստական մարմնամարզուհին։ 2013 թվականի հուլիսի 4-ին արժանացել է «Արդար մրցախաղի համար» միջազգային մրցանակի։
Կանաևան ռեկորդ է սահմանել աշխարհի և Եվրոպայի չեմպիոնուհու տիտղոսները ամենից շատ նվաճելու առումով (համապատասխանաբար՝ 17 և 13 անգամ)։ Ճապոնիայի Միե քաղաքում 2009 թվականին անցկացված աշխարհի առաջնության մրցումներում նա ևս մեկ նվաճում արձանագրեց՝ դառնալով առաջին գեղարվեստական մարմնամարզուհին, ում հաջողվել է աշխարհի չեմպիոնուհի հռչակվել և՛ ընդհանուր հաշվարկով և՛ բոլոր վեց մրցաձևերում։ Մարզական այդ նվաճումը կրկնել է 2011 թվականին Ֆրանսիայի Մոնպելիե քաղաքում կայացած աշխարհի առաջնությունում։
Եվգենյա Օլեգովնան միակ մարմնամարզուհին է, ով կարողացել է մրցավարական 30 միավորանոց համակարգով հասնել բարձրագույն ցուցանիշի, ընդ որում՝ դա արել է երկու անգամ՝ Գրան պրի մրցաշարերում՝ 2011 թվականին՝ Բռնոյում և 2012 թվականին՝ Ֆորառլբերգում։
2009 թվականին Կանաևային շնորհվել է Ռուսաստանի վաստակավոր մարզիկի կոչում։ 2012 թվականի ամառային օլիմպիական խաղերից հետո՝ օգոստոսի  15-ին նա պարգևատրվել է «Հայրենիքին մատուցած ծառայությունների համար» 4-րդ աստիճանի շքանշանով։ Ընդ որում՝ այդ բարձր պարգևը նրան, ինչպես նաև՝ մի խումբ այլ առաջատար մարզիկների Կրեմլում, հանդիսավոր պայմաններում հանձնել է անձամբ Ռուսաստանի Դաշնության նախագահ Վլադիմիր Պուտինը։ 


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Evgenia Kanaeva Profile Archived 2014-11-12 at the Wayback Machine. (ռուսերեն)
Zhenya Kanaeva Gymnasium (Evgenia Kanaeva unofficial fans website)
Rhythmic Gymnastics Results
Դիֆոսգեն

Դիֆոսգեն, քլորածխաթթվի տրիքլորմե-уОСС13 թիլեսթեր, ОС(անգույն, բորբոսնած) խոտի հոտով, դյուրաշարժ, թունավոր, ծխացող հեղուկ է հալման ջերմաստիճանը՝57°C, եռմանը՝ 128°C, խտությունը՝ 1644 կգ/մ3։ Վատ է լուծվում ջրում, լավ՝ օրգ․ լուծիչներում։ Զրում հիդրոլիզվում է․ Տաքացնելիս քայքայվում Է՝ առաջացնելով hիմնականում ֆոսգեն։ Փոխազդում է ամոնիակի և ամինների հետ՝ առաջացնելով միզանյութ կամ դրա ածանցյալները։ Այս հատկությունն օգտագործում են վնասազերծելու համար։ Ստացվում է քլորմրջնաթթվի մեթիլէսթերը քլորացնելիս։ Դիֆոսգեն գոլորշիները խեղդող են։ 0,25 մգհ դիֆոսգեն պարունակող օդում կես ժամ մնալը մահացու Է։ Թունավորման նշանները ի հայտ են գալիս թունավորումից 4—6 ժ հետո։ Դիֆոսգենի փոքր քանակի երկարատև ներշնչումը (կուտակման Էֆեկտը) չափազանց վտանգավոր է կյանքի համար։
Մոլեկուլային օրբիտալների տեսություն

Մոլեկուլային օրբիտալների (ՄՕ) տեսությունը ներկայումս հիմք է հանդիսանում քվանտաքիմիական հաշվարկների համար։ Այս տեսության շրջանակներում մոլեկուլը դիտարկվում է ոչ թե առանձին ատոմների միավորվածություն, այլ որպես միասնական համակարգ։ Այստեղ էլեկտրոնները վերագրվում են ոչ թե ատոմների միջև առաջացող կապերին, այլ դիտարկվում են որպես միջուկի ազդեցության ներքո ողջ մոլեկուլով շարժվող մասնիկներ։ Ընդունվում է, որ տվյալ մոլեկուլների բոլոր ատոմները բաշխվում են համապատասխան մոլեկուլային օրբիտալներով, որոնք հնարավոր է նկարագրել Ψ ալիքային ֆունկցիաներով։ Յուրաքանչյուր ՄՕ-ի Ψj ալիքային ֆունկցիան կարելի է ներկայացնել, որպես φi ատոմային օրբիտալների ալիքային ֆունկցիաների գծային կոմբինացիա.
Ψj=ΣcijφiԱյս եղանակը անվանում են ատոմային օրբիտալների գծային կոմբինացիայի մոտավորություն։ Այն հաճախ է օգտագործվում քվանտաքիմիական հաշվարկների համար։ ՄՕ այսպիսի պատկերացման ընտրությունը հասկանալի է. մոլեկուլի յուրաքանչյուր միջուկի շրջակայքում էլեկտրոնի վարքը պետք է նման լինի նրա վարքին ատոմում և պետք է նկարագրվի տվյալ ատոմին համապատասխան ԱՕ։ Իսկ միջմիջուկային տարածքում ՄՕ նկարագրվում է ԱՕ-ի վերադրմամբ։ Այսպիսով ՄՕ ալիքային ֆունկցիաների որոշման խնդիրը բերվում է cij գործակիցների որոշմանը։ Գործակիցների թվային արժեքները կարելի է գտնել տեղադրելով այս հավասարումը Շրեդինգերի հավասարման մեջ և կիրառելով վարիացիոն սկզբունքը։ Այսպիսով մոլեկուլում, ինչպես և ատոմում, գոյություն ունեն Ψ ալիքային ֆունկցիայով նկարագրվող դիսկրետ էներգետիկ մակարդակներ։ Ատոմային s-, p-. d-, f- օրբիտալների նմանությամբ ՄՕ նշանակվում են σ-, π-, δ-, γ- տառերով։ Մոլեկուլի էլեկտրոնային կոնֆիգուրացիան որոշվում է ՄՕ միասնությամբ, երբ հայտնի են նրանց տիպերը և նրանցում գտնվող էլեկտրոնների քանակը։
Գոյությունունեն 3 տեսակի մոլեկուլային օրբիտալներ՝ կապող, չկապող և քանդող։ Եթե տվյալ օրբիտալը պատկանում է այն օրբիտալներին, որոնցում գտնվող էլեկտրոնը մեծ հավանականությամբ կգտնվի միջուկների միջև, ապա այս օրբիտալը կլինի կապող օրբիտալ և հակված կլինի իրար մոտ պահելու միջուկները։ Եթե էլեկտրոնները գտնվում են այնպիսի ՄՕ, որ իրենց միջմիջուկային տարածությունում գտնվելու հավանականությունը շատ փոքր է, ապա այս օրբիտալները հանդիսանում են քանդող օրբիտալներ և թուլացնում են մոլեկուլի կապը։ Չկապող ՄՕ գտնվում են միջուկին մոտ, դրանք խոր օրբիտալներն են, և մեծ մասամբ պատկանում են միայն մեկ միջուկի։ Այսպիսով էլեկտրոնները անցկացնում են հավասարաչափ ժամանակահատվածներ միջմիջուկային տարածություններից ներս և դուրս և ոչ ուժեղացնում, ոչ էլ թուլացնում են կապը։ Չկապող էլեկտրոնային օրբիտալները քիմիական կապի առաջացման մեջ ներդրում չունեն։ Մոլեկուլը կայուն է միայն այն դեպքում, երբ կապող ՄՕ-ում գտնվող էլեկտրոնների քանակը գերազանցում է քանդող ՄՕ-ում գտնվող էլեկտրոնների քանակին։
Գայանե Վարդանյան

Գայանե Սարգսի Վարդանյան (մարտի 14, 1954(1954-03-14), Երևան, Հայկական ԽՍՀ, ԽՍՀՄ), հայ կենսաքիմիկոս։ Կենսաբանական գիտությունների դոկտոր (1997), պրոֆեսոր (2005)։
Ակադեմիկոս, ՀԽՍՀ գիտության վաստակավոր գործիչ Սարգիս Վարդանյանի դուստրը, քիմիկոս-օրգանիկ Ռուբեն Վարդանյանի քույրը։


== Կենսագրություն ==
Գայանե Վարդանյանը ծնվել է 1954 թվականին Երևանում։ 1976 թվականին ավարտել է Երևանի պետական համալսարանը։ 1977-1988 թվականներին աշխատել է ՀԽՍՀ ԳԱ Կենսաքիմիայի ինստիտուտում, 1988 թվականից՝ Երևանի պետական բժշկական ինստիտուտի կենսաքիմիայի ամբիոնում։
Աշխատանքները վերաբերում են ալոքսանային շաքարախտի ժամանակ լոշտակի նյութամզվածքի և չհագեցած եռոքսիթթուների նշանակությանը լիպիդների նյութափոխանակության որոշ շարժընթացների կարգավորման գործում։ Զբաղվում է նաև օպիոիդախթանիչ նյարդաշարժահաղորդ (նեյրոտրանսմիսիա) շարժընթացի խանգարման և շաքարախտային նեյրոպաթիայի կենսաքիմիական մեխանիզմների ուսումնասիրությամբ։


== Պարգևներ ==
ԵՊԲՀ ոսկե մեդալ, 2005


== Ծանոթագրություններ ==
Մանևիչիի շրջան

Մանևիչիի շրջան (ուկրաիներեն՝ Маневицький район), շրջան Ուկրաինայի Վոլինի մարզում։
Ստեղծվել է 1965 թվականին։ Վարչական կենտրոնը՝ Մանևիչի։


== Աշխարհագրություն ==
Շրջանի տարածքի մակերեսը կազմում է 2265 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 57411 մարդ։ Բնակչության խտությունը կազմում էր 25,35 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Գրին շրջան (Կենտուկի)

Անվան այլ կիրառումների համար տե՛ս՝ Գրին շրջան (այլ կիրառումներ)Գրին շրջան (անգլ.՝ Green County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 749 կմ² է, բնակչությունը՝ 11.258 մարդ (2010 թ. տվյալներով)։ Շրջկենտրոնն է Գրինսբուրգ բնակավայրը։ Կազմավորվել է 1792 թ.։
Հայկական գիշերաչղջիկ

Հայկական գիշերաչղջիկ կամ Սևանի գիշերաչղջիկ (լատ.՝ Myotis hajastanicus), չղջիկների ենթակարգի հարթաքիթ չղջիկների ընտանիքի կաթնասուն կենդանի։ Փոքր չափի է։ Կենսակերպն ուսումնասիրված է մասնակի։ Գրանցված է Հայաստանի Հանրապետության Կարմիր գրքում։


== Տարածվածություն ==
Առաջին անգամ հայտնաբերվել է 2000-2001 թվականներին Սևանա լճի ափին (Գեղարքունիքի մարզ)` Արտանիշի տեղամասի անձավներում և Ծափաթաղք գյուղի մոտակայքում։


== Էկոլոգիա ==
Բնորոշ բիոտոպերն են անձավների և ճեղքերի առկայությամբ կրախճաքարային լանջերը։ Տեսակը ուսումնասիրված չէ։ Հայտնի է, որ բնակվում են ծովի մակարդակից 2000-2300 մ բարձրություններում։


== Պահպանություն ==
Առաջին անգամ տեսակը նկարագրվել է Սևանա լճի հյուսիսարևմտյան ափի տարածքում։ Ընդգրկված է ԲՊՄՄ Կարմիր ցուցակում որպես կրիտիկական վիճակում գտնվող տեսակ։ Ծայրաստիճան հազվադեպ, քիչ ուսումնասիրված և նեղ արեալով տեսակ է։ Արեալի նման սահմանափակությունը դիտվում է առաջին անգամ։
Վտանգման հիմնական գործոնները հայտնի չեն։
Պահպանվում է «Սևան» ազգային պարկում


== Ծանոթագրություններ ==
Գորոխովկա (ավան, Ժովտնևի շրջան)

Անվան այլ կիրառումների համար տե՛ս՝ ԳորոխովկաԳորոխովկա (ուկրաիներեն՝ Горохівка), ավան Ուկրաինայի Նիկոլաևի մարզի Վիտովսկի շրջանում։
2001 թվականի տվյալներով Գորոխովկա ավանում բնակվում էր 261 մարդ։ Բնակավայրը զբաղեցնում է 0,1 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)